Diari Oficial de la Generalitat Valenciana


Sumari del DOGV 1946, del 19-01-1993 (1993/826917)

ORDRE de 16 de desembre de 1992, de la Conselleria d'Economia i Hisenda, per l a qual acorda l'adquisició per la Generalitat Valenciana de la parcel.la núm. 50 del Parc Tecnològic de València, situada en el terme municipal de Paterna.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/16/(2)/dof/vci/html**

### Dades del document

Número de DOGV
:   1946

Data del DOGV
:   19-01-1993

Secció del DOGV
:   DISPOSICIONS GENERALS

Número del document
:   1993/826917


Data del document
:   16-12-1992

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 de desembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana de la parcel.la núm. 50 del Parc Tecnològic de València, situada en el terme municipal de Paterna.  
La Conselleria de Medi Ambient planteja la conveniència d'adquirir uns terrenys d'ús industrial destinat a la ubicació i posada en funcionament del Centre de Servei per a la Gestió de l'Aigua (CEGSA), dependent de la Direcció General de Qualitat de les Aigües de la Conselleria de Medi Ambient, dins del marc de l'aplicació del Pla Director de Qualitat de les aigües litorals de la Comunitat Valenciana, subvencionat per la iniciativa comunitària ENVIREG Espanya.  
El Centre de Servei per a la Gestió de l'Aigua projecta desenvolupar els coneixements i les experiències relatives a la concepció i gestió dels sistemes de descontaminació i en especial, prestar ajuda i assessorament a les entitats locals de la Comunitat Valenciana en relació amb la millora de la gestió del medi ambient.  
La parcel·la que s'adquireix, pertanyent al Parc Tecnològic de València, presenta una sèrie de condicions que la fan la més adequada, des del punt de vista de la qualificació del sòl, infrastructura tècnica, integració en el sistema de comunicacions i dotació de serveis comuns, la qual cosa redunda en la millor prestació de les funcions que el centre que es vol situar-hi està cridat a complir.  
Per això, a petició del Secretari General de la Conselleria de Medi Ambient, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l?expedient.  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra- venda, de la parcel·la que a continuació es descriu:  
Parcel·la de terreny número 50 de forma sensiblement rectangular, situada en el terme municipal de Paterna, en les partides de Camarena, la Comarca, Baronia, Montealegre, del Turulla, Maset de Torreny, Llano del Pozo, Camí de Llíria i Pla del Pou, amb una superfície aproximada de dos mil nou-cents cinquanta-cinc metres quadrats, i confronta: al nord, en una línia de 79,30 metres amb la parcel·la núm. 49; al sud, en una línia de 82,60 metres amb la parcel·la núm. 51; a l?est, amb una línia de 36,65 metres amb el límit del sector del polígon, i a l?oest, en una línia de 36,55 metres amb vial del polígon (carrer H).  
Aquesta parcel·la se segregarà perquè d'ara endavant forme finca independent del polígon que a continuació es descriu:  
Parcel·la de terreny. de forma irregular situada en el terme municipal de Paterna, en les partides de Camarena, la Comarca, Baronia, Montealegre, del Turulla, Maset de Torrreny, Llano del Pozo, Camí de Llíria i Pla del Pou, amb una superfície de cent vuit hectàrees, vuitanta àrees i setanta-una centiàrees, trenta-nou decímetres i deu centímetres quadrats, i segons mesurament recent té una superfície de cent dotze hectàrees, seixanta-una àrees, noranta-sis centiàrees, i confronta: nord, amb el límit de Paterna amb el de Bétera i amb la urbanització Mas Camarena; sud, amb terres de Carmen Quilis, Jerónimo Miralles, José Alegre avui Banc de Crèdit Industrial, SA, germans Peris Soriano i Gil Suay, Masia de Camarena i camí; est, límit del futur enllaç (By Pas) Silla Puçol d'Autopista del Mediterrani, terrenys del València Club de Futbol i ramal del camí de Bétera; i oest, amb terres de Vicente Sancho, Luis Llorens, Pelegrín Estellés Bautista i Miguel Suay, Vicente Llopis, Montes Blancos i camí.  
L'immoble esmentat figura inscrit en. el Registre de la Propietat de Paterna, a nom de la Societat Estatal de Promoció i Equipament de Sòl (SEPES), al tom 1.530, llibre 362 de Paterna, foli 42, finca 40.216, inscripció .ª  
La parcel·la esmentada el troba lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de trenta-nou milions cinc-centes vuitanta-nou mil sis-centes tretze pessetes (62.210.262 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 16 de desembre de 1992.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI